《和吴冲卿学士石屏》
宋代·梅尧臣

吴夫子，佩银龟。乘天马，索怪奇。忽得虢略一片石，其中白色圆如规。

又有树与乌，画手虽妙何能为。吴乃持问欧阳公，比公曩获尤可疑。

疑不为辨赋以诗，诗辞粲粲明星垂。复遣赍来使我和，坐上钜公傍睨之。

范侯实有杨雄学，咸云此理难究推。我归涤虑反覆思，义虽不经聊解颐。

月与太阳合朔时，阳乌飞上桂树枝。枝上作窠生群儿，人不知天公。

天公欲俾世间见，影著石面如黏黐。乌既不得去，月亦不可移。

留为千古作好玩，慎勿倾扑同玉碑。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。